Broj: 27/02-11-41335/21

Sarajevo, 19.11.2021. godine

**UGOVOR O NAMJENSKOM KORIŠTENJU SREDSTAVA**

**za sufinansiranje** **naučnoistraživačkih/umjetničkoistraživačkih i istraživačkorazvojnih projekata i programa iz Budžeta Kantona Sarajevo za 2021.godine**

Zaključen dana 19.11.2021. godine između ugovornih strana:

1. **MINISTARSTVA ZA NAUKU, VISOKO OBRAZOVANJE I MLADE KANTONA SARAJEVO (u daljnjem tekstu: Ministarstvo) , ul. Reisa Džemaludina Čauševića br. l, kojeg zastupa ministrica prof. dr. Aleksandra Nikolić** i
2. **UNIVERZITETA U SARAJEVU (u daljnjem tekstu: Dobitnik sredstava), ul. Obala Kulina bana br. 7/2, kojeg zastupa rektor prof.dr. Rifat Škrijelj,**

***UVODNA ODREDBA***

*Ugovorne strane saglasno utvrđuju da se ovaj Ugovor zaključuje na temelju* Programa utroška sredstava tekućih i kapitalnih transfera utvrđenih u Budžetu Kantona Sarajevo za 2021. godinu („Službene novine Kantona Sarajevo” broj: 20/21),  *Odluke Vlade Kantona Sarajevo* o utvrđivanju namjene, kriterija i načina raspodjele sredstava za podršku naučnoistraživačkoj djelatnosti na području Kantona Sarajevo iz Budžeta Kantona Sarajevo za 2021. godinu („Službene novine Kantona Sarajevo” broj: 22/21), Odluke Vlade Kantona Sarajevo o izmjenama Odluke o utvrđivanju namjene, kriterija i načina raspodjele sredstava za podršku naučnoistraživačkoj djelatnosti na području Kantona Sarajevo iz Budžeta Kantona Sarajevo za 2021. godinu („Službene novine Kantona Sarajevo” broj: 31/21), Odluke o preraspodjeli sredstava za podršku naučnoistraživačkoj djelatnosti na području Kantona Sarajevo za 2021. godinu broj: 27-02-11-12880-10.4/21 od 24.09. 2021. godine.

**Član 1.**

**(Predmet i cilj Ugovora)**

Predmet ovog ugovora je dodjela finansijskih sredstava Univerzitetu u Sarajevu, za sufinansiranje projekata **naučnoistraživačkih/umjetničkoistraživačkih i istraživačkorazvojnih projekata i programa iz Budžeta Kantona Sarajevo za 2021.godinu,** au skladu sa Odlukom o utvrđivanju konačne liste dobitnika sredstava broj: 27-02-11-12880-11.3/21 od 4. 11. 2021. godine, po Javnom pozivu Ministarstva za nauku, visoko obrazovanje i mlade Kantona Sarajevo, broj: 27-02-11-12880/21 od 25.05.2021. godine, aza **PROGRAM 3-Sufinansiranje članarina u međunarodnim naučnoistraživačkim organizacijama i tijelima.**

**Član 2.**

**(Odobrena sredstva i plaćanje)**

Ministarstvo će odobrena sredstva iz člana 1. ovog ugovora u iznosu od **13.025,80 KM** preraspodijeliti sa budžetske organizacije 35010001 Ministarstva za nauku, visoko obrazovanje i mlade, ekonomski kod 614300 QAN002 Programi nauke na budžetsku organizaciju **3502001-Univerzitet u Sarajevu** po programima i po osnovu odobrenog projekta i to:

|  |  |  |
| --- | --- | --- |
| **Dobitnik sredstava**  | **Članstvo** | **Odobrena sredstva** |
|  Univerzitet u Sarajevu | Agencija Frankofonija univerziteta | **1.955,83 KM** |
| Univerzitet u Sarajevu  | Europska asocijacija univerziteta | **1.955,83 KM**  |
| Univerzitet u Sarajevu  | Dunavska rektorska konferencija |  **977,90 KM**  |
| Univerzitet u Sarajevu  | Santander Group Universities in Europe |  **6.864,96 KM**  |
| Univerzitet u Sarajevu  | Mreža univerziteta Jadransko-Jonske regije |  **293,37 KM**  |
| Univerzitet u Sarajevu  | Inter University Centre Dubrovnik |  **977,91 KM**  |
|  **UKUPNO: 13.025,80 KM**  |

**Član 3.**

**(Opće odredbe o realizaciji ugovora)**

Dobitnik sredstava prihvata finansijska sredstva iz člana 2. ovog ugovora i obavezuje se da će ista utrošiti u 2021. godini, namjenski i u skladu sa zakonom.

Ministarstvo će vršiti kontrolu namjenskog utroška odobrenih sredstava iz člana 1. ovog ugovora kroz:

1. razmatranje izvještaja o utrošku sredstava koji je Dobitnik sredstava obavezan podnositi u skladu sa ovim ugovorom,
2. na drugi način za koji Ministarstvo procjeni da je adekvatan.

Strane su saglasne da Ministarstvo u periodu trajanja ugovora zadržava pravo jednostranog raskida ugovora ukoliko se naknadno utvrdi da je Dobitnik sredstava, u dostavljenoj aplikaciji na Javni poziv netačno prikazao da ispunjava bilo koji od uslova za dodjelu sredstava propisan aktima navedenim u uvodnim odredbama ovog ugovora i Javnim pozivom za sufinansiranje naučnoistraživačkih/umjetničkoistraživačkih i istraživačkorazvojnih projekata i programa iz Budžeta Kantona Sarajevo broj:27-02-11-12880/21 od 25.5.2021. godine, te ukoliko se utvrdi da Dobitnik sredstava nenamjenski koristi sredstva.

U slučaju da Ministarstvo jednostrano raskine ugovor, Dobitnik sredstava se obavezuje da po zahtjevu Ministarstva iz vlastitih prihoda izvrši povrat doznačenih sredstava na račun JRT Kantona Sarajevo.

**Član 4.**

**(Obaveze Dobitnika sredstava)**

**Dobitnik sredstava je obavezan da:**

1. omogući Ministarstvu kontrolu namjenskog utroška sredstava.
2. najkasnije 30 dana od nastupanja roka koji je projektom/programom predviđen za realizaciju projektnih/programskih aktivnosti dostaviti finalni (integralni) pisani izvještaj o utrošku cjelokupnih odobrenih sredstava.

**Član 5.**

**(Obaveze Ministarstva)**

**Ministarstvo je obavezno da:**

1. da izvrši prenos odobrenih sredstava iz člana 1. ovog ugovora najkasnije 7 dana od dana potpisivanja ovog ugovora;
2. vrši nadzor nad utroškom dodijeljenih sredstava u skladu sa ovim ugovorom.

**Član 6.**

**(Posljedice propuštanja urednog izvršavanja ugovorenih obaveza)**

1. Ukoliko Dobitnik sredstava Ministarstvu ne dostavi izvještaj o utrošku sredstava, obavezuje se da izvrši povrat uplaćenih sredstava najkasnije 30 dana od dana nastupanja ugovorenog roka za izvršenje obaveze na račun Trezora Kantona Sarajevo i to iz sredstava koja predstavljaju vlastite prihode Dobitnika sredstava.
2. Dobitnik sredstava koji propusti uredno izvršenje ugovorene obaveze u pogledu namjenskog utroška dodijeljenih sredstava i blagovremenog dostavljanja pisanog izvještaja kojim se na dokumentovan način dokazuje namjensko trošenje sredstava, ne može u naredne budžetske godine ostvariti pravo na dodjelu sredstava iz Budžeta Kantona Sarajevo sa pozicije Ministarstva koja su namijenjena kao podrška Programima nauke.
3. Ukoliko se ustanovi nenamjensko trošenje doznačenih sredstava Dobitnik sredstava je dužan izvršiti povrat cjelokupnog iznosa doznačenih sredstava na Jedinstveni račun trezora Kantona Sarajevo u roku od 30 dana od dana kada Ministarstvo pisanim putem to od njega zatraži, u suprotnom pokrenut će se postupak pred nadležnim organom protiv Dobitnika sredstava koji nije opravdao doznačena sredstva i zabranjuje se apliciranje istom na konkurse koje raspisuje Ministarstvo u periodu od tri godine.

**Član 7.**

**(Ostala prava i obaveze)**

Za pitanja koja nisu regulisana ovim ugovorom, a odnose se na prava i obaveze ugovorenih strana primjenjivat će se Zakon o obligacionim odnosima.

**Član 8.**

**(Rješavanje sporova)**

Ugovorne strane svojim potpisom potvrđuju da su pročitale i razumjele odredbe ovog ugovora. Ugovorne strane će eventualne sporove rješavati sporazumno, u protivnom za sporove nastale iz ovog ugovora nadležan je Kantonalni sud u Sarajevu.

**Član 9.**

**(Završna odredba)**

Ugovor je sačinjen u četiri primjerka, od kojih dva pripadaju Univerzitetu u Sarajevu, a dva primjerka Ministarstvu.

**UNIVERZITET U SARAJEVU**

 **Prof.dr. Rifat Škrijelj**

**MINISTARSTVO ZA NAUKU, VISOKO OBRAZOVANJE I MLADE**

**KANTONA SARAJEVO**

 **Prof.dr. Aleksandra Nikolić**

Broj protokola:\_\_\_\_\_\_\_\_\_\_\_\_\_\_\_\_\_\_\_ Broj protokola: \_\_\_\_\_\_\_\_\_\_\_\_\_\_\_\_\_\_\_\_

Datum:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_